CELEX: 32012R0760
Language: hu
Date: 2012-08-21 00:00:00
Title: A Bizottság 760/2012/EU végrehajtási rendelete ( 2012. augusztus 21. ) az 595/2004/EK rendeletnek a tejkvótarendszer keretében a tagállamok által végzett ellenőrzések kiterjedése tekintetében történő módosításáról

22.8.2012   
            
            
               HU
            
            
               Az Európai Unió Hivatalos Lapja
            
            
               L 226/1
            
         A BIZOTTSÁG 760/2012/EU VÉGREHAJTÁSI RENDELETE
   (2012. augusztus 21.)
   az 595/2004/EK rendeletnek a tejkvótarendszer keretében a tagállamok által végzett ellenőrzések kiterjedése tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 85. cikkére, összefüggésben 4. cikkével,
   mivel:
   
               (1)
            
            
               A tej- és tejtermékágazatban illeték megállapításáról szóló 1788/2003/EK tanácsi rendelet alkalmazására vonatkozó részletes szabályok megállapításáról szóló, 2004. március 30-i 595/2004/EK bizottsági rendelet (2) 22. cikke rendelkezik arról, hogy mire terjednek ki a kvótarendszer keretében szállított tejjel kapcsolatban a tagállamok által elvégzendő ellenőrzések. Ha a szállítások összes kiigazított mennyisége a megelőző három 12 hónapos időszak mindegyikében a nemzeti kvóta szállításokra vonatkozó részének 95 %-a alatt maradt, a szállítások ellenőrzésének kiterjedését a termelők 2 %-áról 1 %-ára, és a kiigazítás után bejelentett tejmennyiség esetében 40 %-ról 20 %-ra lehet csökkenteni.
            
         
               (2)
            
            
               Az említett ellenőrzésekkel járó adminisztráció meglehetősen bonyolult, így annak egyszerűsítése indokolt.
            
         
               (3)
            
            
               A tagállamok már többéves tapasztalattal rendelkeznek az említett ellenőrzések terén, és kockázatelemzésen alapuló általános ellenőrzési tervet alkalmaznak.
            
         
               (4)
            
            
               A Bizottság által a tagállamokban végzett ellenőrzések eredményei azt mutatják, hogy kiigazításokra az esetek túlnyomó többségében nem volt szükség.
            
         
               (5)
            
            
               Az 1234/2007/EK rendelet IX. mellékletével összhangban a tejkvótarendszer 2015-ben megszűnik.
            
         
               (6)
            
            
               Ennélfogva helyénvaló valamennyi tagállamban a szállítások ellenőrzésének kiterjedését a termelők 1 %-ában és a kiigazítás után bejelentett tejmennyiség 20 %-ában rögzíteni, és csak abban az esetben megkétszerezni az ellenőrzések számát, ha jelentős szabálytalanságok vagy eltérések merülnek fel.
            
         
               (7)
            
            
               Az 595/2004/EK rendeletet ezért ennek megfelelően módosítani kell.
            
         
               (8)
            
            
               Mivel a javasolt módosítások célja, hogy csökkentsék az ellenőrzések kiterjedését, tehát a tagállamokra nehezedő adminisztratív terheket is, indokolt, hogy a jelenlegi, 2012. április 1-jén kezdődött 12 hónapos időszak tekintetében legyenek alkalmazandók. Ezért e rendeletet az említett időponttól kezdve kell alkalmazni.
            
         
               (9)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 595/2004/EK rendelet a következőképpen módosul:
   
               1.
            
            
               A 19. cikk (3) bekezdésének helyébe a következő szöveg lép:
               „(3)   Az ellenőrzések akkor tekinthetők befejezettnek, amint rendelkezésre áll az ellenőrzésekről szóló jelentés.
               Az összes ellenőrzési jelentést az érintett 12 hónapos időszak végét követő 18 hónapon belül el kell készíteni.
               Amennyiben azonban a 20. cikkben meghatározott ellenőrzéseket egyéb ellenőrzésekkel kapcsolják össze, be kell tartani az egyéb ellenőrzésekre és a vonatkozó ellenőrzési jelentések elkészítésére megállapított határidőket.”
            
         
               2.
            
            
               A 22. cikk a következőképpen módosul:
               
                           a)
                        
                        
                           Az (1) bekezdés helyébe a következő szöveg lép:
                           „(1)   A 21. cikk (1) bekezdésében említett ellenőrzések legalább a következőkre terjednek ki:
                           
                                       a)
                                    
                                    
                                       az egyes 12 hónapos időszakok esetében a termelők 1 %-ára;
                                    
                                 
                                       b)
                                    
                                    
                                       az érintett időszakra vonatkozó kiigazítás után bejelentett tejmennyiség 20 %-ára; és
                                    
                                 
                                       c)
                                    
                                    
                                       a kiválasztott termelők és felvásárlók közötti tejszállítás reprezentatív mintájára.
                                    
                                 A c) pontban említett szállítási ellenőrzéseket különösen a tejtermékek kirakodásakor végzik el.”
                        
                     
                           b)
                        
                        
                           A cikk a következő (4) bekezdéssel egészül ki:
                           „(4)   Ha az ellenőrzés egy régióban vagy egy régió egy részében jelentős szabálytalanságokat vagy eltéréseket tár fel, az illetékes hatóság az érintett 12 hónapos időszakban és a következő 12 hónapos időszakban az adott régióban vagy a régió adott részében megkétszerezi az ellenőrzések számát.”
                        
                     
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2012. április 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. augusztus 21-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 94., 2004.3.31., 22. o.